கேள்வி: ரியா கபூர் - இளமை வாழ்க்கை பற்றி நீங்கள் என்ன அறிந்துள்ளீர்கள்?
பதில்: ரியா கபூர் நடிகர் அனில் கபூர் மற்றும் அவரது மனைவி சுனிதாவின் மகளாவார். நடிகை சோனம் கபூர் இவரது சகோதரியாவார். மேலும் இவருக்கு ஹர்ஷ்வர்தன் என்ற சகோதரர் உண்டு. ரியா கபூர் நியூயார்க் பல்கலைக்கழகம் "நாடக இலக்கியத்தில்" பட்டம் பெற்றவர். 12 ஆண்டுகாலமாக காதலித்து வந்த கரண் பூலானி என்பவரை 14 ஆகஸ்ட் 2021 அன்று திருமணம் செய்து கொண்டார்.
கேள்வி: ரியா கபூர் - தொழில் வாழ்க்கை என்பது என்ன?
பதில்: கபூர் 2010 ஆம் ஆண்டில் இராஜஸ்ரீ ஓஜா இயக்கிய ''ஆயிஷா'' என்ற திரைப்படத்தின் மூலம் திரைப்பட தயாரிப்பாளராக தனதுதிரை வாழ்க்கையைத் தொடங்கினார். இதில் அவரது சகோதரி சோனம் கபூர் மற்றும் அபய் தியோல் ஆகியோர் முக்கிய வேடங்களில் நடித்திருந்தனர். பின்னர் 2014 ஆம் ஆண்டு சஷாங்கா கோஷ் இயக்கிய ''கூப் சூரத்'' என்ற திரைப்படத்தை தயாரித்தார். இது இருசிகேசு முகர்ச்சி இயக்கிய அதே பெயரில் 1980-இல் வெளியான படத்தின் அதிகாரப்பூர்வ மறு ஆக்கம் ஆகும். 2017 ஆம் ஆண்டில், தனது சகோதரி சோனம் கபூருடன் ரியாசன் என்ற ஆடைகலன் சங்கிலித் தொடர் நிறுவனத்தை தொடங்கினார். ரியா கபூர் இணைந்து தயாரித்த ''வீரே தி வெட்டிங்'' என்ற திரைப்படம் 1 ஜூன் 2018 அன்று வெளியிடப்பட்டது.